cyanic-selkie/wikianc huggingface dataset:
ความเอนเอียงโดยทำให้ต่าง
ตัวอย่างและการประยุกต์ใช้
ยกตัวอย่างเช่น เมื่อตั้งจอทีวีไว้ข้างๆ กันที่ร้านขายทีวี ทีวีคุณภาพดีสองเครื่องซึ่งคล้ายกันมากก็อาจดูต่างกันมาก ผู้บริโภคอาจซื้อทีวีที่คุณภาพดีกว่าซึ่งราคาสูงกว่ามาก แม้ความต่างทางคุณภาพจะจับแทบไม่ได้ถ้าดูทีวีต่างหากๆ เพราะผู้บริโภคน่าจะดูทีวีเพียงเครื่องเดียวในขณะหนึ่งๆ ดังนั้น ทีวีที่ราคาถูกกว่าก็จะให้ประสบการณ์คล้ายๆ กันและมีค่าใช้จ่ายน้อยกว่า
ตัวอย่างคล้ายๆ กันอาจเห็นได้เมื่อเลือกผลิตภัณฑ์อาหารยี่ห้อที่เป็นของร้าน และผลิตภัณฑ์ยี่ห้อดังแต่แพงกว่า ในกรณีเป็นจำนวนมาก ความแตกต่างทางรสชาติของผลิตภัณฑ์ทั้งสองจะไม่สมกับความแตกต่างทางราคา เพราะเมื่อชิมผลิตภัณฑ์ทั้งสองต่างหากๆ ความแตกต่างทางรสชาติก็แทบจะสังเกตไม่ได้ ดังนั้น ความต่างของราคา ไม่ใช่ความต่างของรสชาติ ควรจะกำหนดว่าผู้บริโภคควรเลือกอะไร
นักเขียนคนหนึ่งกล่าวถึงความเอนเอียงนี้เชื่อมกับเหตุการณ์สำคัญในชีวิตเช่น การเลือกงานหรือเลือกซื้อบ้าน เมื่อเลือกงานซึ่งน่าสนใจและจ่ายเงินเดือนเดือนละ 180,000บาทหรืองานที่จำเจและจ่ายเงินเดือนเดือนละ 210,000บาท หรือต้องเลือกซื้อบ้านราคาเท่าๆ กัน หลังหนึ่งใหญ่กว่าแต่ไกลที่ทำงานมากกว่า คนทั่วไปมักจะเข้าใจผิดๆ เช่น เงินเดือน 210,000บาทจะทำให้รู้สึก 1/6 ดีกว่าเงินเดือน 180,000บาท หรือว่าบ้าน 93 ตร.ว. จะทำให้รู้สึก 1/3 ดีกว่าบ้าน 70 ตร.ว. เพราะจริงๆ โดยทั่วไปแล้ว เราจะไม่รู้สึกดีกว่า 1/6 ส่วนเพราะได้เงินเดือนมากกว่า หรือรู้สึกดีกว่า 1/3 ส่วนเพราะบ้านกว้างกว่า ผู้เขียนแนะนำตามงานวิจัยปี2004 ว่าวิธีที่ได้ผลดีกว่าก็คือให้ไม่เปรียบเทียบงาน 2งาน หรือบ้านสองหลัง กับกันและกันโดยตรง ให้พิจารณาทีละอย่างต่างหากๆ โดยเป็นค่าประเมินทั่วไปแต่ละอย่าง แล้วเปรียบเทียบค่าประเมินทั่วไป ซึ่งพยากรณ์ว่าจะรู้สึกยังไงในอนาคตได้ดีกว่า
พายุบาหวี่
บาหวี่ (Ba Vì; ชื่อทิวเขาในประเทศเวียดนาม) เป็นชื่อพายุหมุนเขตร้อนในรายชื่อชุดที่ 3 ลำดับที่ 14 ของมหาสมุทรแปซิฟิกตะวันตกฝั่งเหนือ ส่งโดยประเทศเวียดนาม
พายุบาหวี่นั้นอาจหมายถึง
รักเองช้ำเอง
"รักเองช้ำเอง" เป็นซิงเกิลของวงแคลช กับค่ายอัพจี ในเครือจีเอ็มเอ็ม แกรมมี่ จากอัลบั้ม Rock of Ages ประพันธ์เนื้อร้อง-แต่งทำนองโดย ปรีติ บารมีอนันต์ และเรียบเรียงโดย Ope & Clash ออกจำหน่ายในวันที่ 29 กรกฎาคม พ.ศ. 2551
การตอบรับ
เพลง "รักเองช้ำเอง" ติดอันดับสูงสุด 2 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 3 สิงหาคม พ.ศ. 2551 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
จิมโบโจ
จิมโบโจ (神保町 (Jinbōchō)) เป็นย่านหนึ่งในเขตชิโยดะ กรุงโตเกียว เป็นแหล่งจำหน่ายหนังสือมือสอง สิ่งพิมพ์ และวัตถุโบราณ ศูนย์กลางของย่านจิมโบโจคือบริเวณจุดตัดระหว่างถนนยาซูกูนิ และถนนฮากูซัน เหนือสถานีรถไฟจิมโบโจ
การถ่ายเลือด
การถ่ายเลือดโดยทั่วไปเป็นกระบวนการรับผลิตภัณฑ์ของเลือดเข้าระบบไหลเวียนของบุคคลเข้าหลอดเลือดดำ การถ่ายเลือดใช้ในภาวะการแพทย์ต่าง ๆ เพื่อทดแทนส่วนประกอบของเลือดที่เสียไป การถ่ายเลือดช่วงแรก ๆ ใช้เลือดเต็ม แต่เวชปฏิบัติสมัยใหม่ทั่วไปใช้เฉพาะบางองค์ประกอบของเลือดเท่านั้น เช่น เม็ดเลือดแดง เม็ดเลือดขาว น้ำเลือด ปัจจัยจับลิ่มของเลือด (clotting factor) และเกล็ดเลือด
การใช้ทางการแพทย์
ในอดีต การถ่ายเม็ดเลือดแดงพิจารณาเมื่อระดับฮีโมโกลบินต่ำกว่า 10 กรัมต่อเดซิลิตร หรือปริมาตรเม็ดเลือดแดงในเลือด (ฮีมาโทคริต) ต่ำกว่า 30% ("กฎ 10/30") แต่เนื่องจากเลือดแต่ละหน่วยที่ให้มีความเสี่ยง ปัจจุบันปกติจึงใช้ระดับต่ำกว่า 7–8 กรัมต่อเดซิลิตรเพราะแสดงแล้วว่ามีผลลัพธ์ผู้ป่วยดีกว่า การให้เลือดหนึ่งยูนิตเป็นมาตรฐานสำหรับบุคคลที่รับเข้ารักษาในโรงพยาบาลที่ไม่ตกเลือด โดยการรักษานี้ตามด้วยการประเมินซ้ำและการพิจารณาอาการและความเข้มข้นของฮีโมโกลบิน ผู้ป่วยที่มีความอิ่มตัวของออกซิเจนต่ำอาจต้องการเลือดเพิ่ม มีคำเตือนแนะนำให้ใช้การถ่ยเลือดเฉพาะภาวะเลือดจางที่่อนข้างรุนแรงเท่านั้น ส่วนหนึ่งจากหลักฐานว่าผลลัพธ์เลวลงหากให้เลือดปริมาณมากขึ้น แพทย์อาจพิจารณาถ่ายเลือดแก่บุคคลที่มีอาการของโรคหัวใจหลอดเลือด เช่น เจ็บอกหรือหายใจสั้น ในกรณีที่ผู้ป่วยมีฮีโมโกลบินระดับต่ำแต่ระบบหัวใจหลอดเลือดเสถียร เหล็กโดยฉีด (parenteral iron) เป็นทางเลือกที่แนะนำโดยอิงประสิทธิพลังและความปลอดภัย ให้ผลิตภัณฑ์ของเลือดอื่นตามความเหมาะสม เช่น การขาดปัจจัยเลือดจับลิ่ม.
เอเอฟซีแชลเลนจ์คัพ
เอเอฟซีแชลเลนจ์คัพ (AFC Challenge Cup) เป็นการแข่งขันฟุตบอลระดับประเทศจัดขึ้นโดยสมาพันธ์ฟุตบอลเอเชีย โดยเป็นการแข่งขันพิเศษนอกเหนือจากเอเชียนคัพ โดยเปิดโอกาสให้ทีมที่อยู่ระหว่างการพัฒนาได้มีการแข่งขันขึ้น เริ่มมีการจัดครั้งแรกในปี พ.ศ. 2549 ที่ ประเทศบังกลาเทศ โดยผู้ชนะในครั้งนั้น ทีมชาติทาจิกิสถาน โดยในปี พ.ศ. 2551 จัดขึ้นที่ประเทศอินเดีย หลังจากที่ไต้หวัน ได้ถูกเสนอให้เป็นเจ้าภาพ แต่ไม่สามารถจัดการแข่งขันได้ และอินเดียเป็นผู้ชนะเลิศในครั้งนั้น
ประเทศที่เข้าร่วม
ประเทศที่เป็นทีมระดับรองในสมาพันธ์ฟุตบอลเอเซีย 20 ทีม
เทศบาลเมืองชุมพร
ชุมพร เป็นเทศบาลเมืองแห่งหนึ่งในอำเภอเมืองชุมพร จังหวัดชุมพร
ประวัติ
เทศบาลเมืองชุมพร ก่อตั้งขึ้นเมื่อวันที่ 29 พฤศจิกายน 2479 ตามพระราชกฤษฎีกา จัดตั้ง เทศบาลเมืองชุมพร พุทธศักราช 2479 ซึ่งในขณะนั้นมีพื้นที่ในเขตเทศบาล 21.10 ตารางกิโลเมตร มีประชากร 3,000 คน 500 หลังคาเรือน และได้จัดตั้งเขตชุมชนในตำบล อันเป็นที่ตั้งศาลากลาง จังหวัดชุมพร
ต่อมาในปี พ.ศ. 2537 ได้มีพระราชกฤษฎีกาเปลี่ยนแปลงเขตเทศบาลเมืองชุมพร โดยประกาศในราชกิจจานุเบกษา ฉบับกฤษฎีกาเล่ม 111 ตอนที่ 31 ก. ลงวันที่ 28 กรกฎาคม 2537
ภูมิศาสตร์
เทศบาลเมืองชุมพร ตั้งอยู่บนถนนปรมินทรมรรคา ในเขตตำบลท่าตะเภา อำเภอเมืองชุมพร จังหวัดชุมพร ซึ่งอยู่ในบริเวณชุมชนที่มีกิจกรรมธุรกิจการค้า และการบริการ ห่างจากกรุงเทพมหานครโดยทางรถยนต์ประมาณ 463 กิโลเมตร และทางรถไฟประมาณ 485 กิโลเมตร มีขนาดพื้นที่ 21.10 ตารางกิโลเมตร โดยครอบคลุมพื้นที่ทั้งหมดของตำบลท่าตะเภา และพื้นที่บางส่วนของตำบลบางหมาก ตำบลตากแดด ตำบลวังไผ่ ตำบลนาทุ่ง และตำบลขุนกระทิง
ลักษณะพื้นที่โดยทั่วไป เป็นที่ราบริมแม่น้ำ และมีความลาดเอียงของพื้นที่เนื่องจาก เทศบาลเมืองชุมพรเป็นพื้นที่ที่อยู่ระหว่างแนวเทือกเขาตะนาวศรีฝั่งตะวันตกและชายฝั่งทะเลด้าน ตะวันออก ดังนั้น พื้นที่จึงมีความลาดเอียงจากด้านทิศตะวันตกสู่ด้านทิศตะวันออกลงสู่ทะเล
พายุไมสัก
ไมสัก (ម៉ៃស័ក; ) เป็นชื่อพายุหมุนเขตร้อนในรายชื่อชุดที่ 3 ลำดับที่ 15 ของมหาสมุทรแปซิฟิกตะวันตกฝั่งเหนือ ส่งโดยประเทศกัมพูชา
เทศบาลเมืองชุมพร
ภูมิศาสตร์
ลักษณะภูมิอากาศโดยทั่วไปมีฝนตกชุกตลอดปี เนื่องจากได้รับมรสุมทั้ง 2 ด้าน คือ มรสุมตะวันออกเฉียงเหนือและมรสุมตะวันออกเฉียงใต้ ปริมาณน้ำฝนเฉลี่ยตลอดปีเท่ากับ 1,701.9 มิลลิเมตร อากาศจะเย็นสบายในช่วงฤดูฝนและไม่ร้อนจัดในช่วงฤดูร้อน อุณหภูมิเฉลี่ยตลอดปีประมาณ 27.1 องศาเซลเซียส
พายุไมสัก
พายุไมสักนั้นอาจหมายถึง
เทศบาลเมืองชุมพร
ประชากร
ในเขตเทศบาลเมืองชุมพร มีจำนวนประชากรทั้งสิ้น 33,529 คน เป็นเพศชาย 15,828 คน เพศหญิง 17,701 คน เป็นผู้มีสิทธิเลือกตั้ง 24,550 คน มีจำนวนหลังคาเรือน 16,268 หลังคาเรือน
การศึกษา
สถานการศึกษาในเขตเทศบาลมีจำนวน 12 แห่ง จำแนกเป็น
จำนวน 1 โรงเรียน
อีเอฟแอลลีกทู
ต่อมาเมื่อ ดิวิชั่น 1 อังกฤษ (เดิม) ได้ถอนตัวออกจาก ฟุตบอลลีก เพื่อก่อตั้ง พรีเมียร์ลีก ในปี ค.ศ. 1992 จึงทำให้ดิวิชั่น 4 ได้เลื่อนขึ้นมาเป็นดิวิชั่น 3 และใช้ชื่อนี้มาจนถึงปี ค.ศ. 2004 ก่อนที่จะเปลี่ยนชื่อเป็นลีกทูมาจนถึงทุกวันนี้
สโมสรที่เข้าร่วมแข่งขัน
สโมสรทั้งหมด 24 ทีมที่เข้าร่วมแข่งขันในฤดูกาล 2022–23
อัตราส่วนของกรดไขมันในอาหารต่าง ๆ
ผลทางชีวภาพของกรดไขมันโอเมกา-3 และโอเมกา-6 ส่วนหนึ่งมาจากอันตรกิริยากับกันและกัน แต่ก็ไม่ชัดเจนว่าอัตราส่วนของกรดไขมันโอเมกา-3 ต่อโอเมกา-6 เท่าไรจึงดีต่อสุขภาพมนุษย์
อัตราส่วนกรดไขมันโอเมกา-6 ต่อโอเมกา-3 ในอาหารของคนเก็บของป่าล่าสัตว์ มีการอ้างว่าในบรรดามนุษย์เก็บของป่าล่าสัตว์ อัตราส่วนกรดไขมันโอเมกา-6 ต่อโอเมกา-3 ของอาหารที่ทานอยู่ประมาณ 1:1 ส่วนตัวอย่างสุด ๆ อย่างหนึ่งก็คืออาหารของคนอีนูอิดในเกาะกรีนแลนด์ก่อนปลายคริสต์ศตวรรษที่ 20 มีอัตราส่วนกรดไขมันโอเมกา-6 ต่อโอเมกา-3 ที่ ำเย็นที่มีมกา-3 สูงได้น้ำมันจากเมล็ดที่มีกรดไขมันโอเมกา เลย
อัตราส่วนของกรดไขมันโอเมกา-6 ต่อโอเมกา-3 ที่ดีสุด
ตามแพทย์นักเขียนที่คณะแพทยศาสตร์แห่งมหาวิทยาลัยฮาร์วาร์ด (Andrew Stoll) ที่สนับสนุนให้ทานไขมันทั้งสองในอัตรา 1:1 "เมื่อเข้าไปในร่างกายแล้ว กรดไขมันโอเมกา-3 และโอเมกา-6 มีวิถี (ทางเมแทบอลิซึม) ที่ขนานกัน คือ คอยแข่งขันกับกันและกันเพื่อเแปลงทางเคมีไปเป็นโครงสร้างและโมเลกุลต่าง ๆ ทั้งภายในภายนอกเซลล์ เพราะกลไกเช่นนี้ จึงมีเหตุผลว่า ไขมันทั้งสองอาจจำเป็นในปริมาณเท่า ๆ กัน"
นักเขียนทั้งสองท่านนี้ยืนยันว่า อาหารปัจจุบันในโลกพัฒนาแล้วอยู่ห่างไกลจากอัตราส่วนตามที่ว่านี้ ในประเทศพัฒนาแล้ว ประเมินว่า อัตราส่วนของกรดไขมันโอเมกา-6 ต่อโอเมกา-3 อยู่ใกล้ ๆ 15:1 ส่วนงานประเมินอีกงานหนึ่งบอกว่า "อาหารที่คนอเมริกันบริโภคมักจะมีกรดไขมันโอเมกา-6 เป็น 14 - 25 เท่าของกรดไขมันโอเมกา-3"
เซลล์พยุง
เซลล์พยุง (sustentacular cell) เป็นเซลล์ชนิดหนึ่งที่โดยหลักทำหน้าที่พยุงโครงสร้าง เช่น Sertoli cell ในอัณฑะ ซึ่งอยู่ตามผนังของหลอดสร้างอสุจิ (seminiferous tubule) ที่ช่วยส่งสารอาหารให้ตัวอสุจิด้วย อีกตัวอย่างหนึ่งก็คือเซลล์พยุงที่อยู่ในเยื่อบุผิวรับกลิ่น แม้อวัยวะของคอร์ติในหูชั้นในและตุ่มรับรสก็มีเซลล์พยุงด้วย เซลล์พยุงอีกประเภทหนึ่งพบในเซลล์โกลมัสของ carotid body และ aortic body
พยาธิสภาพก็สามารถมีเซลล์พยุงได้เหมือนกัน เช่น เนื้องอกคาร์ซินอยด์ประมาณ 40% จะมีเซลล์พยุงกระจายไปทั่ว ซึ่งสามารถป้ายสีด้วยเทคนิค S100 immunostain
เซลล์พยุงที่เยื่อบุผิวรับกลิ่น
เซลล์ค้ำจุนประเภทหนึ่งที่เยื่อบุผิวรับกลิ่นก็คือ เซลล์พยุง เป็นเซลล์ที่ช่วยพยุงโครงสร้างของเยื่อโดยอยู่รอบ ๆ เซลล์ประสาทรับกลิ่น และอาจช่วยกำจัดโมเลกุลกลิ่นและโมเลกุลอื่น ๆ จากเยื่อด้วย โดยใช้เอนไซม์ P450 และอื่น ๆ
ตราแผ่นดินของเอลซัลวาดอร์
ตราแผ่นดินของเอลซัลวาดอร์ ประกาศใช้อย่างเป็นทางการครั้งแรก เมื่อวันที่ 21 สิงหาคม ค.ศ. 1823 ดวงตราแผ่นดินนี้ มีต้นแบบมาจากตราแผ่นดินของสหพันธ์สาธารณรัฐอเมริกากลาง ในระยะเวลาต่อมาได้มีการแก้ไขแบบตราแผ่นดินอยู่หลายครั้ง โดยแบบตราปัจจุบันเริ่มใช้อย่างเป็นทางการเมื่อวันที่ 15 กันยายน ค.ศ. 1912.
ริไจนา
เดิมริไจนาเป็นศูนย์การบริหารของนอร์ทเวสต์เทร์ริทอรีส์ ซึ่งต่อมาได้มีเขตการปกครองแยกออกเป็นรัฐซัสแคตเชวัน รัฐแอลเบอร์ตา และเขตแอสซินิโบอา นครเคยถูกเรียกว่า "วาสคานา" ("กระดูกควาย" ในภาษาครี) แต่ต่อมาได้เปลี่ยนชื่อเป็น "ริไจนา" ("ราชินี" ในภาษาละติน) เมื่อ ค.ศ. 1882 เพื่อเป็นเกียรติแด่สมเด็จพระราชินีนาถวิกตอเรีย การเปลี่ยนชื่อนครครั้งนี้ดำเนินการโดยเจ้าหญิงลูอิส ดัชเชสแห่งอาร์กายล์ พระราชธิดาในสมเด็จพระราชินีนาถวิกตอเรียและพระชายาในจอห์น คัมป์เบลที่ 9 ดยุกแห่งอาร์กายล์ ซึ่งเป็นผู้สำเร็จราชการแคนาดา
ริไจนามีความแตกต่างจากนครอื่น ๆ ในแผนแม่บทของแคนาดาตะวันตก ตรงที่ริไจนาตั้งอยู่บนที่ราบไร้ซึ่งต้นไม้และมีภูมิลักษณ์เพียงแค่ลำธารวาสคานาเท่านั้น ผู้วางแผนรุ่นแรกอาศัยประโยชน์จากการสร้างเขื่อนบนลำธารจนก่อให้เกิดทะเลสาบเทียมทางตอนใต้ของย่านธุรกิจ ซึ่งมีสะพานถนนแอลเบิร์ต ความยาว 260 m ทอดข้ามทะเลสาบแห่งใหม่นี้ ริไจนามีความสำคัญมากขึ้นเมื่อรัฐซัสแคตเชวันได้จัดตั้งนครแห่งนี้เป็นเมืองหลวงของรัฐนับตั้งแต่ ค.ศ. 1906 เป็นต้นมา วาสคานาเซ็นเตอร์ ซึ่งตั้งอยู่ริมทะเลสาบวาสคานา เป็นจุดท่องเที่ยวสำคัญของนครและเป็นที่ตั้งของสภานิติบัญญัติรัฐ, มหาวิทยาลัยริไจนา, มหาวิทยาลัยแห่งชาติแคนาดาแห่งแรก, พิพิธภัณฑ์ซัสแคตเชวัน, โรงเรียนสอนดนตรีริไจนา (ตั้งอยู่ในอาคารเดิมของมหาวิทยาลัยริไจนา), ศูนย์วิทยาศาสตร์ซัสแคตเชวัน, หอศิลป์แม็กเคนซี และศูนย์ศิลปะซัสแคตเชวัน
ย่านที่พักอาศัยซึ่งเป็นบริเวณที่มีเรื่องราวทางประวัติศาสตร์ของเมือง เป็นย่านที่มีความสำคัญ โดยเฉพาะอย่างยิ่งย่านเล้กวิวและเดอะเครสเซนต์ ซึ่งทั้งสองย่านตั้งอยู่ทางทิศใต้ของย่านใจกลางเมือง ส่วนย่านที่อยู่ทางทิศเหนือของใจกลางเมืองเป็นย่านโกดังเก่าซึ่งมีการพัฒนาด้านการค้า การเที่ยวกลางคืน และที่พักอาศัย บริเวณรอบนอกนครมีศูนย์การค้าและซูเปอร์สโตร์เช่นเดียวกันกับเมืองอื่น ๆ ในอเมริกาเหนือ
ใน ค.ศ. 1912 พายุหมุนริไจนาสร้างความเสียหายแก่พื้นที่ส่วนใหญ่ของเมือง ต่อมาในคริสตทศวรรษ 1930 เกิดจราจลขึ้นในตัวเมือง และในช่วงกลางทศวรรษเดียวกันนี้เอง ก็เกิดภัยแล้งและเศรษฐกิจตกต่ำครั้งใหญ่ ซึ่งทำให้เกษตรกรทำงานบนทุ่งหญ้าได้อย่างยากลำบาก ต่อมาใน ค.ศ. 1933 สหพันธ์ความร่วมมือจักรภพ (CCF) (ปัจจุบันคือพรรคประชาธิปไตยใหม่ (NDP) ซึ่งเป็นพรรคการเมืองฝ่ายซ้ายขนาดใหญ่ในประเทศ) ได้เปิดเผยคำแถลงการณ์ริไจนา (Regina Manifesto) และในช่วงปีที่ผ่านมา เศรษฐกิจด้านเกษตรกรรมของรัฐซัสแคตเชวันได้เข้าสู่ช่วงที่เติบโตมากอย่างมั่นคง
เกาะนาคาน้อย
เกาะนาคาน้อย เป็นส่วนหนึ่งของหมู่เกาะนาคาซึ่งประกอบไปด้วย 2 เกาะหลักคือ เกาะนาคาใหญ่และเกาะนาคาน้อย ตั้งอยู่ในพื้นที่ ตำบลป่าคลอก อำเภอถลาง จังหวัดภูเก็ต ตั้งอยู่ทางทิศตะวันออกเฉียงเหนือของเกาะภูเก็ต
เกาะนาคาน้อยมีรูปร่างยาวรี มีพื้นที่ส่วนใหญ่เป็นป่าเขาอุดมสมบูรณ์มีนกเงือกอยู่อาศัย รวมถึงมีการปลูกมะพร้าวหนาแน่น รอบ ๆ เกาะมีแนวปะการัง โดยบริเวณหน้าเกาะเป็นแนวหาดทรายขาวละเอียด
ยุทธการลัดฟอร์ดบริดจ์
ยุทธการลัดฟอร์ดบริดจ์ (Battle of Ludford Bridge) เป็นยุทธการในสงครามดอกกุหลาบ ที่เกิดขึ้นเมื่อวันที่ 12 ตุลาคม ค.ศ. 1459 ที่ลัดฟอร์ดบริดจ์ในมณฑลชร็อพเชอร์ในอังกฤษ เป็นการต่อสู้ระหว่างกองทัพของฝ่ายราชวงศ์แลงคาสเตอร์ที่นำโดยสมเด็จพระเจ้าเฮนรีที่ 6 และฝ่ายราชวงศ์ยอร์คที่นำโดยริชาร์ด ดยุคแห่งยอร์ค ผลของยุทธการครั้งนี้แลงคาสเตอร์เป็นฝ่ายได้รับชัยชนะ
หลังจากที่ได้รับชัยชนะในยุทธการบลอร์ฮีธระหว่าเขตแดนชร็อพเชอร์และสตาฟฟอร์ดเชอร์แล้วฝ่ายยอร์คก็เดินทัพไปยังวูสเตอร์ แต่ก็ต้องถอยกลับมาตั้งหลักที่ลัดฟอร์ดบริดจ์ในชร็อพเชอร์หลังจากที่พบกองทัพที่มีกำลังเหนือกว่ามากของฝ่ายแลงคาสเตอร์
เมื่อวันที่ 12 ตุลาคม ค.ศ. 1459 เซอร์แอนดรูว์ ทรอลล็อพผู้บังคับกองทหารจากคาเลส์ก็หันไปเข้าข้างแลงคาสเตอร์เมื่อพระเจ้าเฮนรีพระราชทานอภัยโทษ ที่ทำให้ทรงทราบถึงข้อมูลและแผนการโจมตีของฝ่ายยอร์ค แลงคาสเตอร์มีกองกำลังมากกว่าฝ่ายยอร์คถึงสามต่อหนึ่ง ค่ำวันนั้นเมื่อรู้ว่าไม่มีทางชนะดยุคแห่งยอร์คและลูกสองคน พร้อมกับเอิร์ลแห่งวอริค และ เอิร์ลแห่งซอลสบรี ก็หนีไปคาเลส์และไอร์แลนด์จากสนามรบ กองทหารที่ตื่นขึ้นมาทราบว่าไม่มีผู้นำต่างก็กระจัดกระจายหนีกันไปตามๆ กันทิ้งให้ฝ่ายยอร์คเข้าปล้นเมืองลัดโลว์ผู้สนับสนุนฝ่ายยอร์ค ที่ตั้งอยู่ไม่ไกลจากสะพานเท่าใดนัก
พระเจ้าหลุยส์ที่ 13 แห่งฝรั่งเศส
พระเจ้าหลุยส์ที่ 13 (Louis XIII de France; 27 กันยายน ค.ศ. 1601 – 14 พฤษภาคม ค.ศ. 1643) เป็นพระมหากษัตริย์แห่งฝรั่งเศสตั้งแต่ ค.ศ. 1610 ถึง ค.ศ. 1643 และพระมหากษัตริย์แห่งนาวาร์ (ในพระนาม หลุยส์ที่ 2) ตั้งแต่ ค.ศ. 1610 ถึงปี ค.ศ. 1620 เมื่อนาวาร์รวมตัวเป็นสหภาพกับฝรั่งเศส
ไม่นานก่อนวันพระราชสมภพปีที่เก้าพระองคค์กลายเป็นกษัตริย์แห่งฝรั่งเศสและนาวาร์หลังจากที่พระราชบิดาของพระองค์ พระเจ้าอ็องรีที่ 4 ถูกลอบปลงพระชนม์ พระราชมารดาของพระองค์มารีอา เด เมดีชีทำหน้าที่ผู้สำเร็จราชการแผ่นดินในช่วงที่พระองค์ทรงพระเยาว์ การปกครองที่ไม่ดีของพระนางและการวางแผนทางการเมืองที่ล้มเหลวของนางและขุนนางชาวอิตาเลียนคนสนิททำให้พระองค์ได้พระราชอำนาจคืนในปี 1617 โดยเนรเทศพระมารดาและผู้ใกล้ชิดของพระนางรวมทั้ง คอนซิโน คอนซินี ขุนนางชาวอิตาลีผู้ทรงอิทธิพลในราชสำนัก
พระองค์ทรงมีบุคลิกเงียบขรึมและน่าพิศวงอย่างยิ่ง ในการบริหารราชการแผ่นดินทรงพึงอัครเสนาบดีชาร์ล เดอ อาลแบร์ ดยุกแห่งลีเวอ ต่อมาก็ทรงพึ่งพระคาร์ดินัลรีเชอลีเยอในการปกครองแผ่นดิน พระองค์และพระคาร์ดินัลถูกจดจำในฐานะที่ทรงก่อตั้งมหาวิทยาลัยแห่งชาติฝรั่งเศสและเป็นผู้ยุติการจลาจลของขุนนางฝรั่งเศส ในตอนท้ายของทศวรรษ 1620 ริเชอลิเยอริเริ่มการ "การผูกขาดอำนาจกษัตริย์" ในขณะสิ่งที่เป็นที่จดจำในรัชกาลของพระองค์คือการก็ยังเป็นเครื่องหมายของการต่อสู้กับพวกอูเกอโนต์และการต่อสู้กับจักรวรรดิสเปน
ชัยชนะที่ยิ่งใหญ่ที่สุดของฝรั่งเศสในความขัดแย้งกับราชวงศ์ฮาพส์บวร์คในช่วง ค.ศ. 1635-59 เกิดขึ้นที่ยุทธการโรครัว (1643) ห้าวันหลังจากการสวรรคตของพระองค์อันเนื่องมาจากภาวะแทรกซ้อนที่ชัดเจนของวัณโรคในพระอันตะ (ลำไส้ใหญ่) การรบครั้งนี้เป็นจุดสิ้นสุดของการเป็นมหาอำนาจทางทหารของสเปนในยุโรปและเป็นจุดเริ่มต้นของความรุ่งเรืองของฝรั่งเศสภายในรัชสมัยพระเจ้าหลุยส์ที่ 14 พระโอรสของพระองค์
รสนิยมทางเพศ
พระองค์เป็นบุคคลรักเพศเดียวกันหรืออย่างน้อยคือรักทั้งสองเพศ เช่นพระองค์ไม่มีสนมเลยจนทำให้ได้รับสมัญญานามว่า หลุยส์ผู้บริสุทธิ์ และนอกจากนี้พระองค์ยังทรงมีคนรักเป็นขุนนางหนุ่มชาวฝรั่งเศสชื่อว่า Henri Coiffier de Ruzé, Marquis of Cinq-Mars ซึ่งเป็นคนของพระคาร์ดินัลรีเชอลีเยอ
อาสนวิหารแซ็งเตเตียน
อาสนวิหารแซ็งเตเตียน (Cathédrale de Saint-Étienne) เรียกชื่อเต็มว่า อาสนวิหารนักบุญคาร์โล บอร์โรเมโอ แห่งแซ็งเตเตียน (Cathédrale Saint-Charles-Borromée de Saint-Étienne) มีฐานะเป็นอาสนวิหารนิกายโรมันคาทอลิก เป็นที่ตั้งของมุขนายกประจำมุขมณฑลแซ็งเตเตียนตั้งแต่การก่อตั้งมุขมณฑลเมื่อ 27 ธันวาคม ค.ศ. 1970 สร้างขึ้นระหว่างปี ค.ศ. 1912–ค.ศ. 1923 ตั้งอยู่ที่เมืองแซ็งเตเตียน จังหวัดลัวร์ แคว้นโอแวร์ญ-โรนาลป์ ประเทศฝรั่งเศส สร้างขึ้นเพื่ออุทิศแด่นักบุญคาร์โล บอร์โรเมโอ
ประวัติ
ในช่วงปี ค.ศ. 1830 ได้มีโครงการก่อสร้างโบสถ์ขนาดใหญ่ซึ่งออกแบบโดยคณะของบอซ็อง (ผู้ออกแบบบาซิลิกาแห่งลียง หรือ Basilique Notre-Dame de Fourvière) โดยตั้งใจสร้างเพื่ออุทิศให้แก่พระเจ้าชาร์ลที่ 10
โบสถ์แห่งนี้โดยแรกตั้งใจสร้างเพื่อรับรองการขยายตัวของเขตตัวเมืองในขณะนั้น แต่ด้วยเหตุผลทางการเมือง แผนการก่อสร้างได้ล่าช้าโดยเริ่มเมื่อปี ค.ศ. 1912 กอปรกับความขัดแย้งระหว่างรัฐกับคริสตจักร รวมทั้งต่อมาสงครามโลก ทำให้ประสบปัญหาขาดแคลนแรงงานฝีมือในการก่อสร้าง ปัญหาเรื่องเงินเฟ้อ และเศรษฐกิจโดยรวม เป็นผลให้สภาพของอาสนวิหารในปัจจุบันห่างไกลจากแผนการตอนแรก ซึ่งโบสถ์จะมีหอระฆัง 3 หอ โดม และงานฝีมือประดับประดาทั้งภายนอกและภายใน ในปี ค.ศ. 1971 ได้มีการยกฐานะขึ้นเป็นอาสนวิหารอย่างเป็นทางการพร้อมกับการยกฐานะขึ้นเป็นมุขมณฑลแห่งใหม่
สถาปัตยกรรม
อาสนวิหารมีความยาว 80 เมตร และกว้าง 30 เมตร สร้างในแบบนีโอกอทิก (ฟื้นฟูกอทิก)แบบดั้งเดิมในทรงกางเขนแบบละติน พร้อมบริเวณกลางโบสถ์และแขนกางเขน ภายในมีลักษณะโปร่ง ประกอบด้วยบริเวณกลางโบสถ์จำนวน 5 ช่วง สูงถึง 17 เมตร พร้อมกับเพดานโค้งแบบประทุนซ้อน (groin vault) บริเวณร้องเพลงสวดสร้างเสร็จภายหลังในช่วงประมาณปี ค.ศ. 1930
บีออฟยู
บีออฟยู (อังกฤษ: B Of You หรือ B.O.Y ; เกาหลี: 비오브유) เป็นกลุ่มบอยแบนด์สัญชาติเกาหลีใต้ สังกัดค่าย Music Works เดบิวท์เมื่อวันที่ 07 มกราคม ค.ศ. 2020 กับอัลบั้ม Phase 1 : You ด้วยซิงเกิลโปรโมท ‘My Angel’ ประกอบด้วยสมาชิกทั้งหมด 2 คน คือ กุกฮอน และ ยูบิน ชื่อวงมีความหมาย 2 แบบ คือ Best Of You ที่แปลว่าดีที่สุดสำหรับคุณ และอีกแบบคือ Both Of You ที่แปลว่ากุกฮอนและยูบิน หรือ กุกฮอนกับยูบินและแฟนคลับ ในอดีตกุกฮอนและยูบินเป็นสมาชิกวง Myteen ปัจจุบันสิ้นสุดการทำกิจกรรมไปแล้ว กุกฮอนและยูบินเคยได้ไปร่วมเข้าแข่งขันในรายการ Producex101 หลังจากนั้นทางค่ายจึงได้จัดตั้งวงนี้ขึ้นมา มีชื่อแฟนคลับว่า Meet You (มีทยู) และได้ยุติกิจกรรมวงในวันที่ 30 เมษายน ค.ศ. 2021
ก่อนเดบิวท์
ยูบินเคยเข้าแข่งขันในรายการประกวดร้องเพลง Superstar K6 ในปี 2014 ได้อันดับ TOP4
2017: Myteen และ Mixnine
กุกฮอนและยูบินได้เปิดตัวในฐานะสมาชิกวง Myteen เดบิวท์วันที่ 26 กรกฎาคม 2017 กับอัลบั้ม MYTEEN GO! ด้วยซิงเกิลโปรโมท ‘Amazing’ ตำแหน่งนักร้องนำทั้งคู่ โดยก่อนหน้านี้มีการถ่ายทำรายการเรียลลิตี้ชื่อว่า Myteen go สามารถรับชมได้ทางช่องยูทูปของ Myteen
เดือนตุลาคม 2017 กุกฮอนและสมาชิกอีก 2 คนได้เข้าร่วมแข่งขันรายการเซอร์ไวเวิล Mixnine ของค่าย YG entertainment โดยได้อยู่ในทีมเดบิวท์ในรอบเพลง ‘Just Dance’ การแข่งขันรอบแรก Position Battle กุกฮอนได้ร่วมแสดงในเพลง It's okay (BTOB) การแข่งขันรอบที่สอง Formation Battle กุกฮอนได้ร่วมแสดงในเพลง Ringa linga (Taeyang) การแข่งขันรอบสุดท้าย Digital Song Battle กุกฮอนได้ร่วมแสดงในเพลง Super Freak (prod. Future bounce) และจบรายการโดยกุกฮอนได้อันดับที่ 18 ในรอบไฟนอล
2018: Myteen
วันที่ 10 กรกฎาคม 2018 Myteen ได้ปล่อยอัลบั้มที่ 2 FUZZLE ด้วยซิงเกิลโปรโมท ‘She Bad’
วันที่ 24 ตุลาคม 2018 Myteen เดบิวท์ที่ญี่ปุ่นด้วยซิงเกิล 'She bad (เวอร์ชันญี่ปุ่น)'
2019: Producex101
มีนาคม 2019 กุกฮอนและยูบินได้เปิดตัวว่าเป็นผู้เข้าแข่งขันในรายการเซอร์ไวเวิล Producex101 โดยในสัปดาห์ของการคัดเกรด กุกฮอนและยูบินแสดงเพลง Spring day (BTS) และเพลง G.O. (TroyBoi) ได้เกรด A ทั้งคู่
กุกฮอน
การแข่งขันรอบแรก Group Battle กุกฮอนได้ร่วมแสดงในเพลง Girls Girls Girls (Got7) ตำแหน่งหัวหน้าวงและร้องหลัก การแข่งขันรอบที่สอง Position Battle กุกฮอนได้ร่วมแสดงในเพลง Beliver (Imagine Dragons) ตำแหน่งเซ็นเตอร์โพสิชั่นเต้น การแข่งขันรอบที่สาม Concept Evalution กุกฮอนได้ร่วมแสดงในเพลง Move ตำแหน่งร้องหลัก และกุกฮอนถูกคัดออกโดยได้ที่ 21 จากการจัดอันดับครั้งที่ 3
ยูบิน
การแข่งขันรอบแรก Group Battle ยูบินได้ร่วมแสดงในเพลง Lullaby (Got7) ตำแหน่งร้องหลัก การแข่งขันรอบที่สอง Position Battle ยูบินได้ร่วมแสดงในเพลง Day by day (Wannaone) ตำแหน่งเซ็นเตอร์โพสิชั่นร้อง การแข่งขันรอบที่สาม Concept Evalution ยูบินได้ร่วมแสดงในเพลง Super Special Girl ตำแหน่งร้องหลัก การแข่งขันรอบสุดท้าย Final Stage ยูบินได้ร่วมแสดงในเพลง Boyness ตำแหน่งเซ็นเตอร์และร้องหลัก และยูบินได้อันดับที่ 16 ในรอบไฟนอล
วันที่ 21 สิงหาคม 2019 ทางค่าย Music Works ได้ออกมาประกาศยุติกิจกรรมวง Myteen
วันที่ 24 สิงหาคม 2019 กุกฮอนและยูบินได้ปล่อยซิงเกิล ‘Blurry’ เพื่อขอบคุณแฟนคลับที่ให้กำลังใจจากการแข่งขันรายการเซอร์ไวเวิล Producex101
2020: B.O.Y.
วันที่ 07 มกราคม พ.ศ. 2020 กุกฮอนและยูบินได้เปิดตัวในฐานะสมาชิกวง B.O.Y และได้ทำกิจกรรมต่างๆในฐานะ B.O.Y มาจนถึงปัจจุบัน
2021: ยุติกิจกรรมวง B.O.Y
วันที่ 30 เมษายน พ.ศ. 2021 ทางค่าย Music Works ออกมาประกาศยุติกิจกรรมวง B.O.Y และยูบินไม่ต่อสัญญาค่าย ต่อมากุกฮอนก็ได้ออกจากค่ายเช่นเดียวกัน
ฟังก์ชันเลียปูนอฟ
ฟังก์ชันเลียปูนอฟ (Lyapunov function) เป็นฟังก์ชันที่ใช้ในการการหาเสถียรภาพของระบบพลวัตในทฤษฎีเสถียรภาพของเลียปูนอฟ โดยตั้งตามชื่อของ อเล็กซานเดอร์ มิคาอิลโลวิช เลียปูนอฟ นักคณิตศาสตร์ชาวรัสเซีย (6 มิถุนายน ค.ศ. 1857 – 3 พฤศจิกายน ค.ศ. 1918) ฟังก์ชันนี้มีบทบาทสำคัญมากในทฤษฎีเสถียรภาพ และ ทฤษฎีระบบควบคุม
ในขณะนี้ยังไม่มีวิธีการทั่วไปในการหาฟังก์ชันเลียปูนอฟของระบบในกรณีทั่วไป เพราะในทฤษฎีเสถียรภาพของเลียปูนอฟสามารถบอกได้เพียงว่า ถ้าหากฟังก์ชันเลียปูนอฟสอดคล้องกับเกณฑ์ของเสถียรภาพจึงสามารถสรุปได้ว่าระบบนั้นมีเสถียรภาพ แต่ในทางกลับกัน ระบบที่มีเสถียรภาพไม่สามารถบ่งบอกได้ว่าฟังก์ชันแบบใดที่เป็นฟังก์ชันเลียปูนอฟได้ ดังนั้นในการพิสูจน์เสถียรภาพของระบบ จะกระทำโดยการสร้างฟังก์ชันที่มีคุณสมบัติตรงตามคุณสมบัติฟังก์ชันที่เข้าเกณฑ์การเป็นฟังก์เลียปูนอฟจะเรียกว่า ฟังก์ชันพลังงาน (Energy function หรือ Lyapunov-candidate-functions) กล่าวคือ การที่ไม่สามารถหาฟังก์ชันเลียปูนอฟได้นันไม่ได้เป็นการพิสูจน์ได้ว่าระบบนั้นไม่ได้มีเสถียรภาพ แต่การที่สามารถหาฟังก์ชันเลียปูนอฟมาพิสูจน์เสถียรภาพได้เป็นการพิสูจน์ได้ว่าระบบนั้นๆมีเสถียรภาพ
ในทางปฏิบัติสำหรับระบบพลวัตทางฟิสิกส์ มักนิยมใช้กฎอนุรักษ์ต่างๆในการสร้างฟังก์ชันพลังงานได้
นิยามของจุดสมดุลของระบบ
โดยไม่เสียความเป็นนัยยะทั่วไป เราสามารถแปลงพิกัดในอยู่ในรูป  เพื่อให้ระบบที่เราจะพิจารณาต่อไปมีจุดสมดุลอยู่ที่จุดกำเนิด ทำให้ความสะดวกต่อการพิจารณาต่อไป ดังต่อไปนี้
พื้นฐานของทฤษฎีเสถียรภาพเลียปูนอฟสำหรับระบบอัตตาณัติ
เป็นเป็นอนุพันธ์เชิงเวลาของฟังก์ชันพลังงานV
เสถียรภาพของจุดสมดุล
ถ้าฟังก์ชันพลังงาน V เป็นบวกแน่นอนเฉพาะที่ และอนุพันธ์เชิงเวลาของฟังก์ชันพลังงานเป็นลบกึ่งแน่นอนเฉพาะที่ (locally negative semidefinite): สำหรับย่าน \mathcal{B} รอบจุด 0 จะสรุปได้ว่าจุดสมดุลนั้นมีเสถียรภาพ (stable)
เสถียรภาพวงกว้างเชิงเส้นกำกับ
ถ้าฟังก์ชันพลังงาน V เป็นบวกแน่นอนวงกว้าง (globally positive definite) และอนุพันธ์เชิงเวลาของฟังก์ชันพลังงานเป็นลบแน่นอนวงกว้าง (globally negative definite): จะสรุปได้ว่าจุดสมดุล มีเสถียรภาพวงกว้างเชิงเส้นกำกับ (globally asymptotically stable)
ตัวอย่าง
พิจารณาสมการอนุพันธ์ ที่มีคำตอบเป็น x โดยที่ : จะเห็นว่า |x| มีค่าเป็นบวกรอบจุดกำเนิด ซึ่งเราสามารถนำมาเป็นฟังก์ชันพลังงานได้ กำหนดให้ V(x)=|x| โดยที่ ดังนั้น จะเห็นได้ว่าระบบที่ถูกอธิบายด้วยสมการอนุพันธ์ข้างต้นมีเสถียรภาพเชิงเส้นกำกับรอบจุดกำเนิด
ไฟร์เวิร์ก (เพลง)
"ไฟร์เวิร์ก" เป็นเพลงของนักร้องอเมริกัน เคที เพร์รี จากสตูดิโออัลบั้มชุดที่สาม ทีนเอจดรีม (ค.ศ. 2010) เพร์รีร่วมเขียนเพลงกันโปรดิวเซอร์เพลง สตาร์เกต และแซนดี วี และได้ เอสเตอร์ ดีน ช่วยเขียนด้วย ทำให้เพลงนี้เป็นซิงเกิลเดียวจากเจ็ดซิงเกิลที่แมกซ์ มาร์ติน และดร.ลู้ก ไม่ได้มีส่วนร่วมเขียนและโปรดิวซ์ให้ เพลงมีทำนองให้กำลังใจตัวเองด้วยเนื้อเพลงที่สร้างแรงบันดาลใจ และเพร์รีเคยถือว่าเป็นเพลงที่สำคัญที่สุดสำหรับเธอจากอัลบั้มทีนเอจดรีม ด้วย
"ไฟร์เวิร์ก" ได้รับคำวิจารณ์แง่บวกเป็นส่วนใกญ่จากนักวิจารณ์ เนื่องด้วยทำนองที่ติดหูและจังหวะเพลงที่ชวนเต้น และเทียบเพลงนี้กับเพลงหลายเพลงของวงดนตรีชาวอังกฤษ โคลด์เพลย์ เพลงประสบความสำเร็จ ติดอันดับ 1 บนชาร์ตบิลบอร์ดฮอต 100 และห้าอันดับแรกใน 20 ชาร์ตทั่วโลก เพลงออกมาในวันที่ 18 ตุลาคม ค.ศ. 2010 โดยค่ายเพลงแคปิตอลเรเคิดส์ เป็นซิงเกิลที่สามของอัลบั้ม นับถึงเดือนธันวาคม ค.ศ. 2012 เพลงขายได้ 6 ล้านหน่วยในสหรัฐฯอย่างเดียว ทำให้เพร์รีเป็นนักร้องคนเดียวที่มีเพลงที่ขายได้เกิน 6 ล้านหน่วยถึง 3 เพลง เพลงนี้เป็นเพลงที่มียอดขายเป็นหนึ่งในสามหรือมากกว่า หากไม่ได้นับส่วนของอัลบั้มที่ออกซ้ำ ในสัปดาห์ที่สิ้นสุดวันที่ 8 มกราคม ค.ศ. 2011 เพลง "ไฟร์เวิร์ก" ขายได้ 509,000 ดิจิตอลดาวน์โหลดในสหรัฐฯ เป็นจำนวนที่มากเป็นอันดับที่ห้าจากเพลงทั้งหมดของนักร้องผู้หญิง รองจากเพลง "วีอาร์เนเวอร์เอเวอร์เกตติงแบ็กทูเกเตอร์" ของเทย์เลอร์ สวิฟต์ (623,000) เพลง "ทิกท็อก" ของเคชา (610,000) เพลง "โรร์" ของเพร์รีเอง (557,000) และครองอันดับร่วมกับเพลง "บอร์นดิสเวย์" ของเลดี้ กาก้า (509,000) และสูงสุดอันดับที่หกในสัปดาห์ เพลงเป็นเพลงที่ขึ้นอันดับหนึ่งเป็นเพลงที่สามติดต่อกันจากอัลบั้มเดียวกัน ซึ่งนักร้องที่เคยทำเช่นนี้ได้คนล่าสุดคือ โมนิกา ในปี ค.ศ. 1998
มิวสิกวิดีโอกำกับโดยเดฟ เมเยอร์ ออกมาในวันที่ 28 ตุลาคม ค.ศ. 2010 บรรยายภาพเพร์รีกำลังร้องเพลงและเต้นรำอยู่ที่บูดาเปสต์ และมีฉากของคนหนุ่มสาวมีความมั่นใจในตัวเองอยู่มากมายทั่วพื้นที่ ก่อนการถ่ายทำ มีผู้ที่สมัครเล่นในมิวสิกวิดีโอถึง 38,000 คนโดยไม่ได้นัดหมายเข้ารับการคัดเลือก มิวสิกวิดีโอเพลง "ไฟร์เวิร์ก" อยู่อันดับ 1 จากการจัดอันดับ 50 มิวสิกวิดีโอของมัชมิวสิกในปี ค.ศ. 2010 ว่ากันว่ามิวสิกวิดีโอเพลงนี้เป็นจังหวะที่หนักแน่นกว่าเพลง "บิวตีฟูล" ของคริสตินา อากีเลรา มิวสิกวิดีโอได้เข้าชิงรางวัลเอ็มทีวีวิดีโอมิวสิกอะวอดส์ 2011 3 รางวัล และชนะรางวัลสาขา Video of the Year ซึ่งเป็นรางวัลใหญ่และรางวัลสุดท้าย เพลง "ไฟร์เวิร์ก" ยังได้เข้าชิงรางวัลแกรมมีครั้งที่ 54 สาขา Record of the Year และ Best Pop Solo Performance "ไฟร์เวิร์ก" เป็นเพลงที่ถูกเปิดมากที่สุดเป็นอันดับที่ห้าในวิทยุของสหรัฐในระหว่างปี ค.ศ. 2011 ด้วยจำนวนการเปิด 509,000 ครั้ง จากข้อมูลของ Nielsen Broadcast Data Systems
ยอดนักสืบจิ๋วโคนัน: ยุทธการเหนือห้วงทะเลลึก
ยอดนักสืบจิ๋วโคนัน: ยุทธการเหนือห้วงทะเลลึก ; (Detective Conan: Strategy Above the Depths) เป็นภาพยนตร์ลำดับที่ 9 ของยอดนักสืบจิ๋วโคนันเดอะมูฟวี่ ทำรายได้ 2.15 พันล้านเยน
เพลงประกอบภาพยนตร์
เพลงประกอบภาพยนตร์ภาคนี้คือ "นัตสึโวะมัตสึเซรุโนะโยนิ" (夏を待つセイルのように (Natsu wo Matsu Seiru no yō ni)) ขับร้องโดยวงซาร์ด เผยแพร่เมื่อวันที่ 20 เมษายน พ.ศ. 2548 นับป็นภาพยนตร์ยอดนักสืบจิ๋วโคนันเดอะมูฟวี่เรื่องที่สองที่มีเพลงประกอบขับร้องโดยวงซาร์ด ต่อจากคดีฆาตกรรมไพ่ปริศนา ส่วนอัลบั้มซาวด์แทร็กของภาพยนตร์ภาคนี้วางจำหน่ายเมื่อวันที่ 6 เมษายน พ.ศ. 2548
โอลิมปิกฤดูร้อน 2004
'''มหกรรมกีฬาโอลิมปิกฤดูร้อนครั้งที่ 28 ประจำปี ค.ศ. 2004 (พ.ศ. 2547)''' (2004 Summer Olympics) เป็นการแข่งขันกีฬาโอลิมปิกฤดูร้อนครั้งที่ 25 จัดขึ้นระหว่างวันที่ 13-29 สิงหาคม ค.ศ. 2004 ที่กรุงเอเธนส์ ประเทศกรีซ มีนักกีฬาร่วมแข่งขันทั้งสิ้น 11,099 คน และเจ้าหน้าที่อีก 5,501 จาก 202 ประเทศ นับเป็นครั้งแรกตั้งแต่โอลิมปิกฤดูร้อน 1996 ที่ชาติสมาชิกในคณะกรรมการโอลิมปิกสากล ส่งนักกีฬาเข้าแข่งขันครบทุกชาติ มีการมอบเหรียญรางวัล 301 รายการ ใน 28 ชนิดกีฬา
ยอดนักสืบจิ๋วโคนัน: ยุทธการเหนือห้วงทะเลลึก
สื่อในบ้าน
ดีวีดีวางจำหน่ายเมื่อวันที่ 14 พฤศจิกายน พ.ศ. 2548 ส่วนดีวีดีแบบบลูเรย์วางจำหน่ายเมื่อวันที่ 28 มกราคม พ.ศ. 2554 โดยดีวีดีบลูเรย์มีคู่มือแนะนำภาพยนตร์และระบบบีดีไลฟ์
โอลิมปิกฤดูร้อน 2004
การเสนอตัวเป็นเจ้าภาพ
การตัดสินรอบสุดท้ายเมื่อวันที่ 5 กันยายน พ.ศ. 2540 ในการประชุม IOC Session ครั้งที่ 106 ที่เมืองโลซาน
ยุทธการที่เอ็ดจ์โคทมัวร์
ยุทธการเอ็ดจโคทมัวร์ (Battle of Edgecote Moor) เป็นยุทธการในสงครามดอกกุหลาบ ที่เกิดขึ้นเมื่อวันที่ 26 กรกฎาคม ค.ศ. 1469 ที่เดนสมัวร์ในมณฑลนอร์ทแธมป์ตันเชอร์ในอังกฤษ เป็นการต่อสู้ระหว่างกองทัพของฝ่ายราชวงศ์แลงคาสเตอร์ที่นำโดยริชาร์ด เนวิลล์ เอิร์ลแห่งวอริคที่ 16 และฝ่ายราชวงศ์ยอร์คที่นำโดยวิลเลียม เฮอร์เบิร์ต เอิร์ลแห่งเพมโบรคที่ 1 ผลของยุทธการครั้งนี้แลงคาสเตอร์เป็นฝ่ายได้รับชัยชนะ
หอดูดาวแห่งชาติ (ไทย)
หอดูดาวแห่งชาติ (Thai National Observatory) หรือชื่ออย่างเป็นทางการคือ หอดูดาวเฉลิมพระเกียรติฯ 7 รอบพระชนมพรรษา เป็นหอดูดาวแห่งชาติของประเทศไทย ดำเนินงานโดย สถาบันวิจัยดาราศาสตร์แห่งชาติ (องค์การมหาชน) กระทรวงการอุดมศึกษา วิทยาศาสตร์ วิจัยและนวัตกรรม เป็นหอดูดาวระดับมาตรฐานโลก ติดตั้งกล้องโทรทรรศน์ขนาดเส้นผ่านศูนย์กลาง 2.4 เมตร ใหญ่ที่สุดในเอเชียตะวันออกเฉียงใต้ ตั้งอยู่บริเวณใกล้กับเส้นศูนย์สูตร สามารถสังเกตท้องฟ้าได้ทั้งซีกฟ้าเหนือและซีกฟ้าใต้ รองรับงานวิจัยทางดาราศาสตร์ทั้งในและต่างประเทศ สามารถเชื่อมโยงกับหอดูดาวในภูมิภาคต่าง ๆ ทั่วโลก เพื่อปฏิบัติการวิจัยและพัฒนาดาราศาสตร์ร่วมกับนานาประเทศในการสร้างองค์ความรู้ใหม่ทางดาราศาสตร์ เริ่มก่อสร้างในปี พ.ศ. 2554 แล้วเสร็จในปี พ.ศ. 2556 เปิดใช้งานอย่างเป็นทางการเมื่อวันที่ 22 มกราคม 2556
ที่ตั้ง
ตั้งอยู่ที่สถานีทวนสัญญาณทีโอที บริเวณยอดดอยอินทนนท์ อำเภอจอมทอง จังหวัดเชียงใหม่ ที่ระดับความสูง 2,457 เมตรเหนือระดับน้ำทะเลปานกลาง หอดูดาวแห่งนี้สามารถสังเกตท้องฟ้าได้ทั้งซีกใต้และซีกเหนือ เนื่องจากตั้งอยู่ใกล้กับเส้นศูนย์สูตร
ที่ตั้ง : สถานีทวนสัญญาณทีโอที บริเวณอุทยานแห่งชาตดอยอินทนนท์ อำเภอจอมทอง จังหวัดเชียงใหม่
ระดับความสูง : 2,457 เมตร เหนือระดับน้ำทะเลปานกลาง
ประวัติ
15 กันยายน 2552 สมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ รับหอดูดาวเฉลิมพระเกียรติ 7 รอบ พระชนมพรรษา เป็นโครงการในพระราชดำริฯ
29 กันยายน 2554 ได้รับพระมหากรุณาธิคุณจากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานนามหอดูดาวแห่งชาติฯ ว่า "หอดูดาวเฉลิมพระเกียรติ 7 รอบ พระชนมพรรษา"
อาคารในหอดูดาว
หอดูดาวแห่งชาติ มีอาคารปฏิบัติงานแบ่งเป็นสองส่วน คือ อาคารหอดูดาว และอาคารควบคุม
อาคารหอดูดาว
เป็นอาคารทรงกระบอกสูง 19 เมตร ฝังรากฐานลึก 21 เมตร เพื่อให้โครงสร้างแข็งแรง ผนังอาคารเป็นวงแหวน (Ring Wall) ส่วนบนติดตั้งโดม (Dome) ขนาดเส้นผ่านศูนย์กลาง 9 เมตร สูง 5.5 เมตร ความสูงรวมทั้งหมดประมาณ 19 เมตร สามารถหมุนได้ 360 องศา และมีช่องเปิด-ปิด (Shutter) กว้าง 3 เมตร เพื่อช่วยกันลมที่อาจทำให้กล้องสั่นไหว ภายในโดมติดตั้งกล้องโทรทรรศน์แบบสะท้อนแสง ขนาดเส้นผ่านศูนย์กลางกระจกเงาปฐมภูมิ 2.4 เมตร พร้อมระบบควบคุมอัตโนมัติ โดมหอดูดาวฯ ออกแบบโดยบริษัท EOS Space Systems PTY. Ltd. ประเทศออสเตรเลีย กล้องโทรทรรศน์ตั้งอยู่บนฐาน (Pier) แยกกับฐานของอาคาร ตัวโดมและภายในอาคารสามารถหมุนได้สอดคล้องกับการเคลื่อนที่กวาดพิกัดของกล้องโทรทรรศน์ (Co-rotating Dome) นับว่าเป็นหอดูดาวที่มีกล้องโทรทรรศน์ที่มีขนาดใหญ่และทันสมัยที่สุดในเอเชียตะวันออกเฉียงใต้ และเป็นหอดูดาวเพียงไม่กี่แห่งในโลกที่ตั้งอยู่ใกล้เส้นศูนย์สูตร สามารถสังเกตการณ์ท้องฟ้าได้ทั้งซีกฟ้าเหนือและซีกฟ้าใต้
อาคารควบคุม
เป็นอาคาร 2 ชั้น ใช้เป็นสถานที่ปฏิบัติงานของนักดาราศาสตร์และเจ้าหน้าที่ควบคุมการทำงานของกล้องโทรทรรศน์ฯ พื้นที่ชั้น 1 ประกอบด้วยห้องเก็บเครื่องมือและวัสดุอุปกรณ์ และห้องพักนักดาราศาสตร์ พื้นที่ชั้น 2 ประกอบด้วยห้องควบคุมการทำงานของกล้องโทรทรรศน์หลัก และพื้นที่จัดแสดงนิทรรศการ ส่วนดาดฟ้าของอาคารควบคุมจะติดตั้งกล้องโทรทรรศน์สะท้อนแสง ขนาดเส้นผ่านศูนย์กลาง 1 เมตร อีกกล้องหนึ่งด้วย อาคารหอดูดาวและอาคารควบคุมเชื่อมต่อกันจากชั้นดาดฟ้าของอาคารควบคุมเข้าสู่อาคารหอดูดาว
ด้วยความทันสมัย และมีทัศนวิสัยท้องฟ้าที่ดี ทำให้หอดูดาวแห่งนี้ได้รับความสนใจ มีนักดาราศาสตร์และนักวิจัยจากทั่วโลกจำนวนมาก เข้ามาเก็บข้อมูลศึกษาวิจัยดาราศาสตร์  แม้ว่าหอดูดาวแห่งชาตินี้ จะมีวัตถุประสงค์หลักเพื่อการศึกษาวิจัยดาราศาสตร์ แต่ NARIT ยังเปิดโอกาสให้ประชาชนทั่วไปได้เข้าเยี่ยมชม ในกิจกรรมเปิดบ้านหอดูดาวแห่งชาติที่จัดขึ้นเป็นประจำทุกปี
จากการมีหอดูดาวระดับมาตรฐานโลกในประเทศไทยแห่งนี้ ทำให้การศึกษาและวิจัยดาราศาสตร์ของไทยได้รับการพัฒนาและได้รับการยอมรับในระดับสากลขึ้นอย่างมาก
กล้องโทรทรรศน์หลัก
กล้องโทรทรรศน์สะท้อนแสง ขนาดเส้นผ่านศูนย์กลาง 2.4 เมตร ออกแบบและสร้างโดยบริษัท EOS Technologies, Inc. ประเทศสหรัฐอเมริกา เป็นกล้องโทรทรรศน์ที่ติดตั้งด้วยฐานตั้งระบบขอบฟ้า ควบคุมการทำงานแบบอัตโนมัติโดยโปรแกรมคอมพิวเตอร์ มีประสิทธิภาพเล็งและติดตามวัตถุท้องฟ้าด้วยความแม่นยำสูง ระบบทัศนศาสตร์ของกล้องเป็นแบบริตชี–เครเตียง ซึ่งเป็นระบบทัศนศาสตร์ของกล้องโทรทรรศน์ที่ออกแบบมาให้ลดผลความคลาดทางทัศนศาสตร์ที่เรียกว่าความคลาดแบบโคมา กระจกเงาปฐมภูมิ ของกล้องโทรทรรศน์ขนาดเส้นผ่านศูนย์กลาง 2.4 เมตรนี้เป็นกระจกโค้งทรงไฮเพอร์โบลาที่มีค่าสัดส่วนทางยาวโฟกัส f/1.5 และมีค่าสัดส่วนทางยาวโฟกัสรวมของระบบเป็น f/10 ระบบโฟกัสของกล้องโทรทรรศน์นี้เป็นแบบแนสมิธ ทำให้แสงของดาวที่ผ่านเข้ามาสะท้อนออกทางด้านข้างของกล้องโทรทรรศน์ ดังนั้นจึงติดเครื่องบันทึกสัญญาณต่างๆ ที่จะใช้ไว้ทางด้านข้างของกล้อง
การเคลื่อนที่กวาดหาดาวของกล้องโทรทรรศน์ขนาดเส้นผ่านศูนย์กลาง 2.4 เมตรมีประสิทธิภาพและความแม่นยำสูงมาก กล่าวคือ การเคลื่อนที่กวาดตามแนวอะซิมุทมีอัตราเร็ว 4 องศา/วินาที และการกวาดตามแนวมุมเงยมีอัตราเร็ว 2 องศา/วินาที ความแม่นยำในการชี้ไปที่วัตถุท้องฟ้ามีความละเอียดถึง 3 อาร์ควินาที และความแม่นยำในการตามดาวน้อยกว่า 0.5 อาร์ควินาทีในช่วงเวลา 10 นาที
กล้องโทรทรรศน์ขนาดเส้นผ่านศูนย์กลาง 2.4 เมตรนี้ผ่านการตรวจสอบขั้นตอนสุดท้าย ณ โรงงานที่สหรัฐอเมริกาโดยคณะกรรมการตรวจรับจากสถาบันวิจัยดาราศาสตร์แห่งชาติแล้วเมื่อเดือนสิงหาคม พ.ศ. 2554 และส่งมายังประเทศไทยเพื่อติดตั้งที่หอดูดาวเฉลิมพระเกียรติ 7 รอบ พระชนมพรรษา ณ อุทยานแห่งชาติดอยอินทนนท์ จังหวัดเชียงใหม่เมื่อเดือนธันวาคม พ.ศ. 2554 นับเป็นกล้องโทรทรรศน์ที่มีขนาดใหญ่เป็นอันดับ 1 ในเอเชียตะวันออกเฉียงใต้
กล้องโทรทรรศน์รอง
กล้องโทรทรรศน์สะท้อนแสง ขนาดเส้นผ่านศูนย์กลาง 1.0 เมตร ภายในโดมทรงเปลือกหอย ขนาด 18 ฟุต ติดตั้งเพิ่มเติม ณ หอดูดาวเฉลิมพระเกียรติ 7 รอบ พระชนมพรรษา หรือ หอดูดาวแห่งชาติ เพื่อรองรับการศึกษาค้นคว้าวิจัยดาราศาสตร์ นับเป็นกล้องโทรทรรศน์ที่มีขนาดใหญ่เป็นอันดับ 2 ในอาเซียน ผลิตโดย บริษัท Planewave Instruments สหรัฐอเมริกา
อุปกรณ์อื่น ๆ
นอกจากกล้องโทรทรรศน์แล้ว สดร. ยังจัดหา และพัฒนาเครื่องบันทึกสัญญาณระดับสูงติดตั้งกับกล้องโทรทรรศน์นี้เพื่อใช้เก็บข้อมูลในการวิจัยทางดาราศาสตร์ ได้แก่
ฟรานซิส เจฟเฟอส์
ฟรานซิส เจฟเฟอส์ (Francis Jeffers) อดีตนักฟุตบอลอาชีพชาวอังกฤษในตำแหน่งกองหน้า เคยมีชื่อเสียงโด่งดังกับเอฟเวอร์ตัน และอาร์เซนอล ในพรีเมียร์ลีก
หอดูดาวแห่งชาติ (ไทย)
คุณูปการของหอดูดาวแห่งชาติ
กล้องโทรทรรศน์ของหอดูดาวแห่งชาติ จะมีประโยชน์อย่างยิ่งต่องานการวิจัยดาราศาสตร์ระดับก้าวหน้าที่ต้องการความแม่นยำสูงในการเฝ้าสังเกตและเก็บข้อมูลพลวัตของวัตถุท้องฟ้า เช่น การค้นหาดาวเคราะห์นอกระบบสุริยะ (Exo-planet) การศึกษาสมบัติทางกายภาพและการวิวัฒนาการของระบบดาวคู่แบบใกล้ชิด (Close Binary System) ดาวระเบิด (Cataclysmic Variable) การบังดาวของดวงจันทร์ (Lunar Occultation) หลุมดำ (Black Hole) ในระบบดาวคู่หรือดาวแปรแสง เอกภพวิทยา (Cosmology) สสารและพลังงานมืด (Dark Matter and Dark Energy) ซึ่งผลการวิเคราะห์ข้อมูลที่ได้อาจนำไปสู่การค้นพบที่สำคัญทางวิทยาศาสตร์ต่อไป
ฟรานซิส เจฟเฟอส์
เจฟเฟอส์ เกิดเมื่อวันที่ 25 มกราคม ค.ศ. 1981 ที่เมืองลิเวอร์พูล ประเทศอังกฤษ เริ่มต้นการเป็นนักฟุตบอลจากการเป็นผู้เล่นของเอฟเวอร์ตัน สโมสรประจำเมืองลิเวอร์พูล สร้างชื่อขึ้นมาจากการเป็นผู้เล่นดาวรุ่งที่มีความรวดเร็วและสัญชาตญาณการทำประตูของกองหน้าอย่างครบถ้วน จนได้รับฉายาว่า "จิ้งจอกแดนหน้า" (Fox in the Box) และถูกนำไปเปรียบเทียบกับไมเคิล โอเวน กองหน้าของลิเวอร์พูล สโมสรคู่ปรับร่วมเมืองของเอฟเวอร์ตัน ด้วยความเป็นกองหน้าดาวรุ่งเหมือนกัน โดยได้ลงเล่นให้กับเอฟเวอร์ตตันชุดใหญ่ ในวันเปิดกล่องของขวัญ ค.ศ. 1997 พบกับแมนเชสเตอร์ยูไนเต็ด ขณะที่มีอายุเพียง 16 ปี
หอดูดาวแห่งชาติ (ไทย)
คุณูปการของหอดูดาวแห่งชาติ
นอกจากนี้ ยังก่อให้เกิดเครือข่ายความร่วมมือด้านการวิจัยดาราศาสตร์กับหน่วยงานทั้งในและต่างประเทศ ได้แก่ ความร่วมมือด้านการวิจัยกับสถาบันอุดมศึกษาทั่วประเทศ และความร่วมมือในโครงการวิจัยทางดาราศาสตร์ระหว่างประเทศ เช่น โครงการวิจัยในเครือข่ายดาราศาสตร์เอเชียตะวันออกเฉียงใต้ (South-East Asia Astronomy Network, SEAAN) โครงการวิจัยดาวเคราะห์นอกระบบสุริยะในเครือข่ายกล้องโทรทรรศน์ช่วงมองเห็น-อินฟาเรดขนาดเส้นผ่านศูนย์กลาง 2 เมตรในเอเชียตะวันออก (East Asian 2-Meter Class Optical-Infrared Telescope Network) โครงการความร่วมมือทางดาราศาสตร์ไทย-จีน (Sino-Thai Astronomical Cooperative Project)  เป็นต้น
ฟรานซิส เจฟเฟอส์
ในฤดูกาล 2011–12 เจฟเฟอส์ได้ขอย้ายไปยังอาร์เซนอล ด้วยการทำผลงานได้เข้าตาอาร์แซน แวงแกร์ ผู้จัดการของอาร์เซนอล ด้วยค่าตัว 8 ล้านปอนด์ (ประมาณ 400 ล้านบาท) แต่ทว่ากลับไม่ประสบความสำเร็จ และถูกมองว่าเป็นหนึ่งในการซื้อตัวที่ล้มเหลวของแวงแกร์ แต่เจฟเฟอส์ก็เป็นแรงบันดาลใจให้กับเวย์น รูนีย์ อีกหนึ่งกองหน้าของเอฟเวอร์ตันที่ต่อมากลายมาเป็นผู้เล่นที่มีชื่อเสียงโด่งดังระดับโลก
หลังจากนั้น เจฟเฟอส์ก็ได้ถูกยืมตัวไปเล่นในเอฟเวอร์ตันอีกครั้ง และถูกยืมตัวจนถึงขายตัวออกไปในหลายสโมสรในระดับที่ต่ำลง พร้อมกับชื่อเสียงก็ค่อย ๆ ลดลง รวมถึงการได้ย้ายไปสู่สโมสรอื่นนอกประเทศอังกฤษด้วย
ในระดับทีมชาติ เจฟเฟอส์เคยติดทีมชาติอังกฤษชุดเยาวชนอายุไม่เกิน 21 ปี ด้วยการทำประตูไปทั้งสิ้น 13 ประตู จาก 16 ครั้งที่ได้ลงเล่น และติดทีมชาติชุดใหญ่ ในนัดกระชับมิตรกับออสเตรเลีย ณ สนามอัปตันพาร์ก ของเวสต์แฮมยูไนเต็ด ซึ่งเจฟเฟอส์ทำประตูได้หนึ่งประตู
พายุไห่เฉิน
ไห่เฉิน (ชื่อเทพเจ้าแห่งท้องทะเล) เป็นชื่อพายุหมุนเขตร้อนในรายชื่อชุดที่ 3 ลำดับที่ 16 ของมหาสมุทรแปซิฟิกตะวันตกฝั่งเหนือ ส่งโดยประเทศจีน
พายุไห่เฉินนั้นอาจหมายถึง
ดารา กันละยา
ดารา กันละยา (2 กรกฎาคม พ.ศ. 2483 - ) กวี และนักเขียนชาวลาว เจ้าของนามปากกา ดวงจำปา ผู้คว้ารางวัลซีไรต์ ประจำปี พ.ศ. 2553 ของสาธารณรัฐประชาธิปไตยประชาชนลาว (สปป. ลาว) จากผลงานกวีนิพนธ์ บ่มีแต่เจ้า! ของรวมบทกลอน ฮักดอก..จึ่งบอกมา
ประวัติและผลงาน
ดารา กันละยา เกิดที่บ้านหนองปลาไน (อูบมุง) นครหลวงเวียงจันทน์ สปป.ลาว เคยเรียนชั้นประถมศึกษาที่จังหวัดหนองคาย (ประเทศไทย) แต่ไปจบที่โรงเรียนวัดไต นครเวียงจันทน์ และเรียนต่อระดับมัธยมที่โรงเรียนมัธยมปาวี จนจบประกาศนีบัตรครูชั้นกลางที่วิทยาลัยปาวีนั้นเอง ต่อมาได้ไปศึกษาต่อด้านศึกษาศาสตร์ที่มหาวิทยาลัยเซาเทิร์น รัฐอิลินอยส์ สหรัฐอเมริกา ประกอบอาชีพเป็นครูสอนชั้นประถมในบ้านเกิด พร้อมกับเขียนหนังสือไปด้วย ต่อมาสมรสกับนักการทูต มีบุตรธิดาด้วยกัน 4 คน ซึ่งทำให้ต้องออกจากอาชีพครู เพราะต้องติดตามสามีไปยังประเทศต่าง ๆ จากประสบการณ์ดังกล่าวทำให้มีวัตถุดิบในการสร้างสรรค์ผลงานด้านวรรณกรรมออกมามากมายทั้งนวนิยาย เรื่องสั้น และบทกวี
ครอบครัวของเธอนับว่าเป็นครอบครัวนักเขียนแท้จริง เพราะพ่อของเธอคือ มหาสิลา วีระวงส์ ปัญญาชนชั้นนำของ สปป.ลาว และน้องสาวของเธอคือ ดวงเดือน บุนยะวง นักเขียนรางวัลซีไรต์ พ.ศ. 2549 ประเภทเรื่องสั้น
ดวงจำปา เป็นคนสำคัญคนหนึ่งในการก่อตั้งวารสารวันนะสิน (วรรณศิลป์) ในราวปี พ.ศ. 2522 ซึ่งต่อมากลายเป็นวารสารวรรณกรรมที่มีชื่อเสียงของลาว ต่อมาในปี พ.ศ. 2532 ได้ร่วมในโครงการความร่วมมือระหว่างลาวกับเยอรมนี ในงานดูแลรักษาหนังสือใบลาน มรดกทางวัฒนธรรมและแหล่งภูมิปัญญาของบรรพบุรุษของลาว ซึ่งทำให้เธอได้ศึกษาวรรณคดีโบราณของลาวอย่างกว้างขวาง ต่อมาในปี พ.ศ. 2537 ได้จัดตั้งศูนย์วัฒนธรรมเด็ก เพื่อสร้างคนลาวรุ่นใหม่ให้รู้จักรักษาวัฒนธรรมของชาติ อีกทั้งเป็นการปลูกฝังส่งเสริมเยาวชนให้รู้จักการอ่าน การเขียน และการวาดภาพ ตั้งแต่ยังเล็ก อันเป็นเจตนารมณ์สูงสุดของเธอ และปัจจุบันได้มีการเคลื่อนไหวไปทั่วประเทศ
ผลงานในยุคแรก (พ.ศ. 2515 - พ.ศ. 2518) เป็นงานเขียนที่ออกมาร่วมกับนักเขียนคนอื่น ๆ อาทิ กุยกลิ่นสาวคาวผู้ชาย ทะเลชีวิต บ่บานบ่หอม หนาวใจ ฟ้าใหม่ และลืมสัญญา ส่วนผลงานเดี่ยวได้แก่ ก่อนจะถึงวันนี้ เธอคนนั้น ฟ้าปลิ้น ฮักดอก..จึ่งบอกมา และบทละครเรื่อง หอมกลิ่นบัวแดง ซึ่งต่อมาได้กลายเป็นละครโทรทัศน์ปี พ.ศ. 2530 ด้านงานแปล เธอมีผลงานแปลทั้งหนังสือของนักเขียนชาวรัสเซียและชาวอเมริกัน อาทิ แม่น้ำดิน ของ โชโลคอฟ  มหาวิทยาลัยของฉัน และ แม่ ของ แม็กซิม กอร์กี้  และนวนิยาย คู่สัญญา ของแพทริก แฮนรี
รางวัลที่ได้รับ ทูตกิตติมศักดิ์ขององค์การยูเนสโก ปี พ.ศ. 2533 รางวัล NIKKEI Asia Prize สาขาวัฒนธรรม จากประเทศญี่ปุ่น ปี พ.ศ. 2539 รางวัลโกมลคีมทอง ประเทศไทย พ.ศ. 2545 รางวัลช่อการะเกดเกียรติยศ จากสำนักช่างวรรณกรรม ประเทศไทย ปี พ.ศ. 2551 และรางวัลซีไรต์ ปี พ.ศ. 2553 จากกลอนผญา บ่มีแต่เจ้า!  ในหนังสือรวมบทกลอนชุด ฮักดอก..จึ่งบอกมา ที่พิมพ์ครั้งแรก พ.ศ. 2548 ซึ่งเธอบอกว่าเขียนเพื่ออุทิศแก่มารดา
ดวงจำปา หรือดารา รักงานเขียน ถึงแม้ว่าวงการกวีของลาวเกิดความซบเซาด้านคุณภาพ แรงจูงใจให้เขียนบทกวีโดยไม่มีผลประโยชน์ตอบแทนแทบไม่มี คนรุ่นใหม่ไม่ค่อยเขียนกลอนและคนอ่านก็มีน้อย ตอนที่พิมพ์หนังสือ "ฮักดอก...จึ่งบอกมา" เมื่อปี ค.ศ.2005 ดาราก็ใช้เงินตัวเองทั้งหมด  เธอกล่าวว่า "สิ่งเดียวที่นักกวีลาวทำได้ คือ เขียนเถอะ เขียนเพื่อพัฒนาตัวเอง เขียนเพื่อความอยากเขียน เขียนเพราะมีหน้าที่ที่จะต้องช่วยเหลือสังคม เขียนแล้วส่งไป หนังสือพิมพ์เขาลงให้ก็ดีแล้ว ขอให้ตีพิมพ์ให้มันซื่อตรง ให้มันงาม ให้คนได้อ่าน ไม่ต้องหวังอะไร"
ชไมพร จตุรภุช
ชไมพร จตุรภุช (เกิด 13 กันยายน พ.ศ. 2506) ชื่อเล่น เหมียว เป็นนักแสดงหญิงชาวไทย เริ่มเข้าสู่วงการจากการเข้าประกวดนางสาวไทยเมื่อปี พ.ศ. 2527 ปีเดียวกับ สาวิณี ปะการะนังซึ่งได้เป็นนางสาวไทยปีนั้นโดยเข้ารอบ 30 คนสุดท้าย หลังจากนั้นจึงได้เข้าสู่วงการแสดงโดยเริ่มจากละครจักร ๆ วงศ์ ๆ ทางช่อง 7 เรื่อง เทพสามฤดู ที่ออกอากาศทุกวันเสาร์และอาทิตย์ในช่วงเช้า โดยรับบทเป็น “จินดาเหมันต์“ หนึ่งในเทพทั้งสาม
จากนั้นจึงมีผลงานต่อมาเรื่อย ๆ ซึ่งส่วนใหญ่เป็นผลงานละครโทรทัศน์ เธอเป็นดาราเจ้าบทบาทที่แสดงได้หลากหลายทั้งนางเอก นางรอง และนางร้าย แต่เนื่องจากมีสายตาดุเด่นออกไปทางร้ายลึก จึงมักได้บทร้ายมากกว่า เช่น บท "พิตะวัน" ในละครเรื่อง มายา (ช่อง 7), "ศันสนีย์" จากเรื่อง จำเลยรัก (ช่อง 7), "คุณยายวรนาฏ" จากเรื่อง ทายาทอสูร (ช่อง 5) "คุณหญิงจำปา" จากเรื่อง บุพเพสันนิวาส (ช่อง 3) แต่ยังเล่นบทน่าสงสารได้ดี เช่น บท "น้อย" ในละครเรื่อง คมพยาบาท (ช่อง 5), บท "ปัทมา" จากเรื่อง ขมิ้นกับปูน (ช่อง 7), บท "โอบบุญ" จากเรื่อง กำแพงบุญ ฯลฯ
ชีวิตส่วนตัว ปัจจุบัน ชไมพร ยังมีสถานภาพโสด ได้ผันตัวทำงานเบื้องหลังเป็นผู้บริหาร บริษัท เนเวอร์แลนด์ ครีเอชั่น จำกัด และ บริษัท แชนนอล ซี จำกัด เพื่อผลิตรายการสารคดี
วากาเมะ
วากาเมะ (ワカメ (wakame)) มีชื่อทางวิทยาศาสตร์ว่า Undaria pinnatifida เป็นผักทะเลหรือสาหร่ายทะเลกินได้ที่พบในประเทศญี่ปุ่น มีรสหวานละเอียดและมักเสิร์ฟในซุปและสลัด โดยเกษตรกรชาวญี่ปุ่นปลูกสาหรายชนิดนี้มาตั้งแต่ยุคนารา
ชื่อ
ชื่อสามัญดั้งเดิมมาจากภาษาญี่ปุ่นว่า วากาเมะ (ワカメ, わかめ, 若布, 和布)
ในภาษาอังกฤษยังมีอีกชื่อว่า ซีมัสตาร์ด (sea mustard) ภาษาจีนกลางเรียกว่า ฉวินไต้ไช่ (裙带菜, qúndài cài) ภาษาฝรั่งเศสเรียกว่า วากาเม (wakamé) หรือ ฟูแฌร์เดแมร์ (fougère des mers, เฟิร์นทะเล) ในภาษาเกาหลีเรียกว่า มีย็อก (미역, miyeok)
ศัพทมูลวิทยา
ในภาษาญี่ปุ่นเก่าคำว่า me โดยทั่วไปหมายถึงสาหร่ายที่รับประทานได้ (seaweed) ตรงข้ามกับ mo หมายถึงสาหร่ายทั่วไป (algae) อักษรคันจิ เช่น 海藻, 軍布 และ 和布 ถูกนำมาใช้สำหรับการถอดความ ในบรรดาสาหร่ายทะเล วากาเมะนิยมนำมารับประทานมากที่สุด ดังนั้น me จึงหมายถึงวากาเมะโดยเฉพาะ ต่อมาความหมายขยายไปสู่สาหร่ายชนิดอื่น ๆ เช่นคาจิเมะ (kajime), ฮิโรเมะ หรือคมบุ (hirome; kombu), อาราเมะ (arame) เป็นต้น คำว่า "wakame" สืบเชื้อสายมาจาก waka + me (若布, ความหมายตามตัวอักษรคือ young seaweed) ถ้าวากะ waka เป็นคำนำหน้าแสดงการยกย่อง (เช่นเดียวกับกรณีของทามะ tama ในคำว่าทามากูชิ 玉串, tamagushi) วากาเมะจึงน่าจะเป็นคำที่ใช้แทนสาหร่ายสำหรับรับประทานซึ่งใช้กันอย่างแพร่หลายในสมัยโบราณ ในมังโยชู (万葉集, Man'yōshū) นอกจากคำว่า 和可米 และ 稚海藻 (ทั้งคู่อ่านว่า วากาเมะ) แล้ว ยังพบคำว่านิกิเมะ (和海藻, soft wakame) นอกจากนี้คำว่า ทามาโมะ (玉藻 ความหมายตามตัวอักษรคือ beautiful algae) ซึ่งมักปรากฏในมังโยชู อาจตีความได้ว่าคือคำในบทกวีที่หมายถึงวากาเมะ
ลักษณะทางพฤกษศาสตร์
สาหร่ายวากาเมะเป็นสาหร่ายสีน้ำตาลอมเขียวขุ่น หรืออีกชื่อหนึ่งคือ "ผักกาดทะเล" เป็นสาหร่ายที่พบได้ในทวีปเอเชีย โดยเฉพาะในทะเลญี่ปุ่น สามารถเติบโตในน้ำทะเลที่มีอุณหภูมิเย็นปานกลาง หรือเย็นมาก ชาวญี่ปุ่นนิยมนำสาหร่ายวากาเมะมาใช้ในการประกอบอาหารเนื่องจากมีรสชาติที่อร่อย เช่น ซุป สลัด ตากแห้ง รวมไปถึงการทอดกรอบ เป็นต้น
นอกจากนี้สาหร่ายวากาเมะมีโปรตีนสูง ไขมันต่ำ และมีจำนวนของคาร์โบไฮเดรตที่ต่ำ ในขณะที่มีสรรพคุณที่มีคุณค่ากับร่างกายเป็นอย่างมาก สาหร่ายวากาเมะจึงกลายมาเป็นอาหารเพื่อสุขภาพและความงาม ซึ่งได้รับความนิยมอย่างแพร่หลาย
ด้านการแพทย์
พบว่าในสาหร่ายวากาเมะนั้นมีสารอาหารต่าง ๆ มากมายทั้งโปรตีน พอลิแซ็กคาไรด์ เกลือแร่ วิตามินและยังมีไขมันในปริมาณน้อย นอกจากนั้นยังมีสารอื่น ๆ อีกเช่น ฟูโคแซนทิน (Fucoxantin) ซึ่งในปัจจุบันมีการศึกษาถึงผลของสารชนิดนี้มากมายหนึ่งในนั้นคือ ฤทธิ์ในการต้านการเกิดความอ้วน (anti-obesity)
ฟูโคแซนทินเป็นสารแคโรตินอยด์ (carotenoid) ซึ่งเป็นสารที่ให้สีส้ม แดง หรือเหลือง ชนิดหนึ่งที่พบในปริมาณมากในสาหร่ายสีน้ำตาลรวมทั้งในสาหร่ายวากาเมะ โดย Maeda และคณะพบว่ากลไกในการเกิดฤทธิ์ในการต้านการเกิดความอ้วนนั้นเกิดจากการที่ฟูโคแซนทินกระตุ้นให้มีการสร้าง uncoupled protein-1 (UCP-1) ในเซลล์ไขมันสีขาว (White adipose tissue) ซึ่งปกติ UCP-1 นั้นจะมีหน้าที่ในการสลายไขมันเพื่อทำให้เกิดความร้อนในร่างกาย โดยจะสามารถพบ UCP-1 ได้มากในเซลล์ไขมันสีน้ำตาล (brown adipose tissue) ซึ่งมีจำนวนน้อยในร่างกายคน โดย UCP-1 พบได้น้อยในเซลล์ไขมันสีขาวซึ่งพบเป็นส่วนมากในร่างกายมนุษย์ ดังนั้นการเพิ่ม UCP-1 จึงทำให้มีร่างกายมีการสลายไขมันมากขึ้น นอกจากนั้น Maeda และคณะยังได้ศึกษาในหนูทดลองโดยให้หนูทดลองกินอาหารที่มีไขมันสูงแล้วแบ่งเป็นสองกลุ่มคือกลุ่มที่ได้รับฟูโคแซนทินและกลุ่มที่ไม่ได้รับฟูโคแซนทินโดยติดตามน้ำหนักของหนูทดลองเป็นเวลา 5 สัปดาห์ พบว่าในกลุ่มหนูที่ได้รับฟูโคแซนทินมีน้ำหนักขึ้นน้อยกว่ากลุ่มหนูที่ไม่ได้รับฟูโคแซนทิน และพบว่ากลุ่มที่ได้รับฟูโคแซนทินมีน้ำหนักที่ใกล้เคียงกับหนูที่เป็นกลุ่มควบคุมที่ได้รับอาหารในแบบปกติอีกด้วย
ข้อควรระวังในการบริโภคสาหร่ายวากาเมะ
ด้วยคุณสมบัติดังที่ได้กล่าวมา ทำให้มีผลิตภัณฑ์เสริมอาหารจำนวนมากนิยมนำสาหร่ายวากาเมะมาใช้เป็นส่วนประกอบ แต่อย่างไรก็ตามการรับประทานสาหร่ายวากาเมะ ก็มีข้อที่ควรพึงระวังสำหรับผู้ที่มีปัญหาด้านสุขภาพบางประเภท ดังนี้
โนริมากิ อาราเล่
โนริมากิ อาราเล่ เป็นตัวละครในการ์ตูนเรื่อง ดร.สลัมป์กับหนูน้อยอาราเล่ เป็นหุ่นยนต์ที่ ดร.เซมเบ้ สร้างขึ้นมา ให้เป็นเด็กผู้หญิง ซึ่งอาศัยอยู่ในหมู่บ้านแพนกวิน มีนิสัยร่าเริง  และมีพลังอย่างมหาศาล ชื่ออาราเล่ตั้งมาจากชื่อขนมญี่ปุ่นชนิดหนึ่ง มีลักษณะคล้ายขนมเซมเบะแต่มีขนาดเล็กกว่า ซึ่งเป็นนัยว่าเป็นลูกของ ดร.เซมเบ้ ส่วนคำว่า โนริมากิ แปลว่า "ห่อด้วยสาหร่าย"
เป็นหุ่นยนต์แอนดรอยด์ล้ำยุคที่ ดร.สลัมป์ สร้างขึ้น เนื่องจากสร้างหัวก่อน ทำให้อาราเล่เรียนรู้สิ่งต่าง ๆ จากได้จากทีวีเท่านั้น การจ้องมองทีวีทั้งวันทั้งคืนเลยทำให้อาราเล่สายตาสั้นและต้องสวมแว่นตา และชอบทำตัวรุนแรงเลียนแบบรายการมวยปล้ำในทีวี ความสามารถพิเศษของอาราเล่ คือ พลังอันแข็งแกร่งและวิ่งเร็วเหมือนติดเทอร์โบ
อาราเล่ชอบพูดเป็นประจำเวลาทักทายกับทุกคน ดีจ้า และ คำอุทานของอาราเล่ สุดฮิต คือ "โอ๊ะ โยะ โย๋"
อาราเล่เป็นเด็กมีนิสัยร่าเริง แต่ด้วยเธอที่เป็นหุ่นยนต์นั้น ไม่ว่าเวลาเธอจะทำอะไร มักทำให้หมู่บ้านเพนกวินเดือดร้อนเสมอ ตั้งแต่สัตว์ไปถึงคน อาราเล่ชอบเล่นอุนจิ โดยการเอาไม้ไปจิ้มอุนจิแล้วพูดออกมาว่า "จิ้มๆๆๆ"
เฟรดริกตัน
เฟรดริกตัน (Fredericton) เป็นเมืองหลวงที่ตั้งอยู่ในภาคตะวันตกกลางของรัฐนิวบรันสวิก ประเทศแคนาดา โดยตั้งอยู่ตามแนวแม่น้ำเซนต์จอห์นซึ่งไหลจากทิศตะวันตกไปทางทิศตะวันออก และแบ่งเฟรดริกตันออกเป็นสองส่วน และเป็นลักษณะเด่นทางธรรมชาติของพื้นที่ มีประชากร 56,224 คน (พ.ศ. 2554) และเป็นนครที่ใหญ่เป็นอันดับ 3 ของรัฐ รองจากมองก์ตันและเซนต์จอห์น
อนุสาวรีย์พิทักษ์รัฐธรรมนูญ
อนุสาวรีย์พิทักษ์รัฐธรรมนูญ หรือ อนุสาวรีย์ปราบกบฏ เป็นอนุสาวรีย์ที่เคยตั้งอยู่ ณ วงเวียนหลักสี่ จุดตัดระหว่างถนนพหลโยธินกับถนนแจ้งวัฒนะและถนนรามอินทรา ตั้งอยู่ในพื้นที่แขวงอนุสาวรีย์ เขตบางเขน กรุงเทพมหานคร จัดสร้างขึ้นเพื่อรำลึกถึงเหตุการณ์ปราบกบฏบวรเดช และเพื่อรำลึกถึงทหารและตำรวจฝ่ายรัฐบาลที่เสียชีวิต ปัจจุบันมีสถานะสูญหาย ไม่ทราบว่าถูกเคลื่อนย้ายหรือถูกทำลาย
กีฬาเรือพายในโอลิมปิกฤดูร้อน 1972
การแข่งขันเรือพายในโอลิมปิกฤดูร้อน 1972 เป็นการแข่งขันกีฬาเรือพายในกีฬาโอลิมปิกฤดูร้อนครั้งที่ 20 ที่มิวนิก ประเทศเยอรมนีตะวันตก ระหว่างวันที่ 27 สิงหาคม - 2 กันยายน พ.ศ. 2515 จัดขึ้นที่สนาม Oberschleißheim Regatta Course ซึ่งการแข่งขันกีฬาเรือพายครั้งนี้มีการแข่งขันทั้งหมด 7 รายการ คือ ประเภททีมชาย 7 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 440 คน จาก 35 ประเทศ
อนุสาวรีย์พิทักษ์รัฐธรรมนูญ
ประวัติ
ในสมัยพันเอก พระยาพหลพลพยุหเสนา ดำรงตำแหน่งนายกรัฐมนตรีของไทย ได้เกิดความขัดแย้งทางการเมืองขึ้นหลังจากการเปลี่ยนแปลงการปกครองของไทยในปี พ.ศ. 2475 โดยพระวรวงศ์เธอ พระองค์เจ้าบวรเดช อดีตเสนาบดีกระทรวงกลาโหม รวมทั้งนายทหารอื่น ๆ ก่อการรัฐประหารโดยนำกองทหารเพชรบุรี นครราชสีมา และอุดรธานี บุกเข้ายึดพื้นที่ดอนเมืองและบางเขนไว้ ภายหลังการปราบกบฏแล้วนั้น รัฐบาลจึงมีดำริก่อสร้างอนุสาวรีย์เพื่อบรรจุอัฐินายทหารและตำรวจของรัฐบาลที่เสียชีวิตในการปฏิบัติการดังกล่าว จึงดำเนินการก่อสร้างอนุสาวรีย์พิทักษ์รัฐธรรมนูญในราวปี พ.ศ. 2479 โดยหลวงนฤมิตรเลขการเป็นผู้ออกแบบอนุสาวรีย์ ซึ่งก่อสร้างแล้วเสร็จและทำพิธีเปิดในวันที่ 15 ตุลาคม พ.ศ. 2479 โดยพระเจ้าวรวงศ์เธอ พระองค์เจ้าอาทิตย์ทิพอาภา ประธานคณะผู้สำเร็จราชการแทนพระองค์ พระบาทสมเด็จพระเจ้าอยู่หัวอานันทมหิดล ทรงประกอบพิธีเปิด
แนวคิดและลักษณะทางสถาปัตยกรรม
อนุสาวรีย์ได้รับการออกแบบโดยหลวงนฤมิตรเลขการ อาจารย์ประจำโรงเรียนนายร้อยพระจุลจอมเกล้า โดยออกแบบลักษณะเป็นเสา และสื่อถึงหลักทางการเมืองของรัฐบาล 5 ประการ คือ ชาติ ศาสนา พระมหากษัตริย์ กองทัพ และรัฐธรรมนูญ เสาของอนุสาวรีย์มีลักษณะคล้ายลูกปืน สื่อความหมายถึงกองทัพ ประดับกลีบบัว 8 ซ้อนขึ้นไป 2 ชั้น บนฐานรูปแปดเหลี่ยมซึ่งหมายถึงทิศทั้งแปดตามคติพราหมณ์ ฐานของอนุสาวรีย์มี 4 ทิศ มีบันไดวนรอบฐาน ส่วนบนสุดของเสาอนุสาวรีย์เป็นพานรัฐธรรมนูญซึ่งหมายถึง รัฐธรรมนูญ
ผนังของเสาแต่ละด้านของอนุสาวรีย์มีการจารึกและประดับในเรื่องราวที่ต่างกันไป โดยผนังด้านทิศตะวันตกหรือผนังที่อยู่ด้านหน้าของถนนพหลโยธินมีการจารึกรายนามของทหารและตำรวจ 17 นายที่เสียชีวิต ด้านทิศตะวันออกนั้นเป็นรูปแกะสลักของครอบครัวชาวนาคือ พ่อ แม่ และลูก โดย ผู้ชายถือเคียวเกี่ยวข้าว ผู้หญิงถือรวงข้าว และเด็กถือเชือก ซึ่งสื่อถึงชาติและประชาชนในชาติ ด้านทิศเหนือเป็นรูปธรรมจักรซึ่งหมายถึงศาสนา และด้านทิศใต้เป็นแผ่นทองเหลืองจารึกโคลงสยามานุสติ ซึ่งเป็นโคลงพระราชนิพนธ์ในพระบาทสมเด็จพระมงกุฎเกล้าเจ้าอยู่หัว ซึ่งสื่อถึงพระมหากษัตริย์
ความหมาย
โดยมีการบรรจุอัฐิทหารและตำรวจที่เสียชีวิตในเหตุการณ์ดังกล่าวไว้ภายในรวม 17 นาย จึงมีชื่อเรียกอื่น ๆ ได้แก่ อนุสาวรีย์ 17 ทหารและตำรวจ อนุสาวรีย์หลักสี่ หรืออนุสาวรีย์หลวงอำนวยสงคราม มีการปรับปรุงพื้นที่บริเวณโดยรอบอนุสาวรีย์พิทักษ์รัฐธรรมนูญอยู่หลายครั้งโดยกรมทางหลวง เพื่อลดปัญหาการจราจรติดขัดโดยรอบอนุสาวรีย์ อาทิ การปรับภูมิทัศน์เป็นสี่แยกและการขุดอุโมงค์ลอดอนุสาวรีย์ และการก่อสร้างสะพานลอยด้านข้างอนุสาวรีย์เพื่อเชื่อมต่อถนนแจ้งวัฒนะกับถนนรามอินทรา ปัจจุบันบริเวณอนุสาวรีย์มีการก่อสร้างสถานีวัดพระศรีมหาธาตุของทั้งโครงการรถไฟฟ้าสายสีเขียว ส่วนต่อขยายหมอชิต - คูคต และโครงการรถไฟฟ้าสายสีชมพู ช่วงแคราย-มีนบุรี ส่วนตัวอนุสาวรีย์นั้นถูกย้ายออกและไม่ทราบว่ามีการนำไปไว้ที่ใด